Indriði var mikill talsmaður fatahönnunarverðlauna á Íslandi . Indriði lagði auk þess mikið upp úr efnisvali . Gott dæmi um það eru bindin hans , en hann framleiddi 14 tegundir af svörtum bindum og lá munurinn á þeim í vefnaðinum . Ferill Indriða Indriði kenndi klæðskurð við Iðnskólann í Reykjavík árin 1994 - 2000 og síðar við Listaháskóla Íslands . Árið 1995 fór hann til Dublin og nam hjá Des Leech , heldri manna klæðskera , en þar skrifaði hann kennslubók í efnisfræðum . Á þessum árum vann hann einnig sem klæðskeri fyrir kvikmyndir eins og Bíódaga , Djöflaeyjuna og Benjamín dúfu ásamt búningagerð fyrir Þjóðleikhúsið , leikhópinn Augnablik og Hinn Íslenska dansflokk . Árið 2003 stofnaði Indriði verslun við Skólavörðustíg í Reykjavík . Þar verslaði hann með skyrtur og annan herrafatnað sem framleiddur var undir hans eigin nafni . Árið 2006 flutti hann verslun sína til Kaupmannahafnar og rak hana þar til hann lést þann 30. desember sama ár . Meginmarkmið Indriðaverðlaunanna Með verðlaununum vill Fatahönnunarfélag Íslands veita hönnuðum viðurkenningu fyrir starf sitt og framlag til íslenskrar fatahönnunar og beina ljósi að því besta sem er að gerast í íslenskri fatahönnun hverju sinni . Verðlaunin eiga að auka vitund og virðingu fyrir íslenskri fatahönnun . Fimm manna dómnefnd , sem skipuð er af stjórn Fatahönnunarfélags Íslands , velur verðlaunahafann . Skilyrði er að meirihluti dómara séu hönnuðir . Dómnefndin skilar inn skriflegum niðurstöðum þar sem rök eru færð fyrir valinu . Við val á hönnuði er litið til þeirra fatahönnuða sem eru með heilsteyptar fatalínur , hafa verið virkir ár seinustu tveim árum fyrir afhendingu verðlaunanna og þykja hafa skarað fram úr á sínu sviði . Verðlaunin eru innblásin af starfi Indriða Guðmundssonar og því eru gæði og fagmennska lykilorð við val hönnuðar , hvort sem kemur að hugmyndum eða frágangi . Verðlaunagripurinn er styrktur af Epal og var hannaður og smíðaður af Jóni Snorra Sigurðssyni hjá Jens í samvinnu við Eyjólf Pálsson í Epal . Indriðaverðlaunin 2018 Bergþóra Guðnadóttir , hönnuður og handhafi Indriðaverðlauna 2015 , Dainius Bendikas aðjúnkt í fatahönnunardeild Listaháskóla Íslands , Ellen Loftsdóttir , stílisti , Halla Helgadóttir framkvæmdastjóri Hönnunarmiðstöðvar Íslands og María Kristín Jónsdóttir ritstjóri HA . Niðurstaða dómnefndar 2018 „ Spaksmannsspjarir er rótgróið fatamerki á Íslandi sem hefur frá upphafi verið þekkt fyrir gæði og mikla fagmennsku . Flíkurnar eru tímalausar , hugmyndafræði og heildarútlit er mjög sterk og Björg hugar vel að öllum öllum smáatriðum auk þess að hafa umhverfissjónarmið að leiðarljósi . “ Indriðaverðlaunin 2015 Erna Hreinsdóttir , ritstjóri á Nýju lífi og stílisti , Eyjólfur Pálsson , húsgagnaarkitekt , fyrir hönd Epal , Halla Helgadóttir , framkvæmdastjóri Hönnunarmiðstöðvar Íslands , Katrín María Káradóttir , fagstjóri fatahönnunardeildar Listaháskóla Íslands og verðlaunahafi Indriðaverðlaunanna 2013 og Linda Björg Árnadóttir fyrir hönd fagráðs Fatahönnunarfélags Íslands . Dómnefnd komst að þeirri niðurstöðu að veita ætti Katrínu Maríu Káradóttur verðlaunin árið 2013 fyrir störf sín í faginu bæði hérlendi og erlendis , bæði fyrir hönnun og kennslu við fatahönnunardeild LHÍ . Hún hefur skilið eftir fingrafar klæðskerans á allri sinni vinnu sem einkennist af metnaði og fagmennsku . ” Indriðaverðlaunin 2011 Dómnefnd 2011 : Í dómnefnd sátu Halla Helgdóttir , Eyjólfur Pálsson , Anna Clausen , Valgerður Helga Schopka og Linda Björg Árnadóttir . Niðurstöður dómnefndar 2011 : " Við val á hönnuði var litið til þeirra fatahönnuða sem eru með heilsteyptar fatalínur , hafa verið virkir á árunum 2009 og 2010 og þykja hafa skarað fram úr á sínu sviði . Steinunn hefur átt langan og farsælan feril sem hönnuður og hefur haft veruleg áhrif á fatahönnun á Íslandi . "